คนใช้รถเฮ! น้ำมันกลุ่มเบนซินลง 50 สต. E85 ลด 30 สต.
คนใช้รถเฮ! PTT-BCP ปรับลดน้ำมันกลุ่มเบนซิน 50 สต./ลิตร E85 ลด 30 สต. ส่วนดีเซลคงเดิม มีผลพรุ่งนี้ (4 มี.ค.)
4 มี.ค. 2560

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกกลุ่มน้ำมันเบนซิน และแก๊สโซฮอล์ 50 สตางค์/ลิตร ยกเว้น E85 ลดลง 30 สตางค์/ลิตร ขณะที่ดีเซล ยังคงเดิม มีผลตั้งแต่วันพรุ่งนี้ (4 มี.ค.)
ทั้งนี้ ส่งผลให้ราคาขายปลีกน้ำมันหน้าสถานีบริการน้ำมัน ปตท.และบางจากฯ ในเขตกรุงเทพฯและปริมณฑล ซึ่งไม่รวมภาษีท้องที่ในวันพรุ่งนี้ เป็นดังนี้ เบนซิน 95 ของปตท. อยู่ที่ 34.46 บาท/ลิตร, แก๊สโซฮอล์ 95 อยู่ที่ 27.35 บาท/ลิตร, แก๊สโซฮอล์ 91 อยู่ที่ 27.08 บาท/ลิตร, E20 อยู่ที่ 24.84 บาท/ลิตร ส่วน E85 อยู่ที่ 19.79 บาท/ลิตร และดีเซล อยู่ที่ 26.59 บาท/ลิตร